Document ID: 32004R1273

KOMISIJOS REGLAMENTAS (EB) Nr. 1273/2004
2004 m. liepos 12 d.
atidedantis 2004-2005 prekybos metų tam tikrų lauko kultūrų sėjos pabaigos datą tam tikrose Bendrijos vietovėse
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo (1), ypač į jo 9 straipsnį,
kadangi:
(1)
Reglamento (EB) Nr. 1251/1999 8 straipsnio 2 dalyje nustatoma, kad augintojas, norintis įgyti teisę į išmoką už plotą, turi būti pasėjęs lauko kultūrą vėliausiai iki gegužės 31 d. prieš atitinkamo derliaus nuėmimą.
(2)
Dėl ypatingų oro sąlygų šiais metais Ispanijoje, Italijoje ir tam tikruose Portugalijos, Prancūzijos, Suomijos ir Švedijos regionuose nebus įmanoma laikytis tam tikrų kultūrų sėjos pabaigos datos.
(3)
Dėl šių aplinkybių turi būti atidedama 2004-2005 prekybos metų tam tikrų kultūros sėjos pabaigos data.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2004-2005 prekybos metų sėjos pabaigos data yra nustatyta nurodytoms kultūroms ir regionams skirtame priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas 2004-2005 prekybos metų išmokoms už plotą.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 12 d.

Labels: 5
6